A Organizazión de Países Esportadors de Petrolio (OPEP) ye una organizazión economica internacional, con seu en Biena (Austria). Creyata como respuesta a la baxata d'o pre ofizial d'o petrolio acordata unilateralment por as grans interpresas distribuyidoras en agosto de 1960. As suyas fins son a unificazión e cordinazión d'as politicas petroleras d'os países miembros, con a esfensa d'os suyos intreses como naziones produtoras. Os países consumidors consideran a la OPEP un cártel.